CELEX: 32014R0759
Language: hr
Date: 2014-07-10 00:00:00
Title: Provedbena uredba Komisije (EU) br. 759/2014 оd 10. srpnja 2014. o razvrstavanju određene robe u kombiniranu nomenklaturu

15.7.2014   
            
            
               HR
            
            
               Službeni list Europske unije
            
            
               L 207/7
            
         PROVEDBENA UREDBA KOMISIJE (EU) br. 759/2014
   оd 10. srpnja 2014.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Radi osiguravanja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je donijeti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a s ciljem primjene tarifa i drugih mjera povezanih s trgovinom robom.
            
         
               (3)
            
            
               U skladu s navedenim općim pravilima, robu opisanu u stupcu (1) tablice iz Priloga ovoj Uredbi potrebno je razvrstati pod odgovarajuću oznaku KN iz stupca (2), a na temelju obrazloženja navedenih u stupcu (3) te tablice.
            
         
               (4)
            
            
               Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 korisnik može obvezujuće tarifne informacije u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, nastaviti navoditi tijekom određenog razdoblja (2). Trebalo bi odrediti da to razdoblje traje tri mjeseca.
            
         
               (5)
            
            
               Odbor za Carinski zakonik nije dostavio mišljenje u roku koji je odredio njegov predsjednik,
            
         DONIJELA JE OVU UREDBU:
   Članak 1.
   Roba iz stupca (1) tablice iz Priloga razvrstava se u kombiniranu nomenklaturu u skladu s odgovarajućom oznakom KN iz stupca (2) te tablice.
   Članak 2.
   Obvezujuće tarifne informacije koje nisu u skladu s ovom Uredbom mogu se nastaviti navoditi u skladu s člankom 12. stavkom 6. Uredbe (EEZ) br. 2913/92 tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 10. srpnja 2014.
      
         
            Za Komisiju,
         
         
            u ime predsjednika,
         
         Algirdas ŠEMETA
         
            Član Komisije
         
      
   
   
      (1)  SL L 256, 7.9.1987., str. 1.
   
   
      (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).
   
      PRILOG
      
                  Opis robe
               
               
                  Razvrstavanje (oznaka KN)
               
               
                  Obrazloženje
               
            
                  (1)
               
               
                  (2)
               
               
                  (3)
               
            
                  Nesamohodni stroj (takozvana „grabilica za čišćenje plaže”) za čišćenje pješčanih plaža, dimenzija približno 4 ×2,3 ×2,3 m.
                  Upotrebljava se za prosijavanje i čišćenje pijeska od nečistoća, poput stakla, plastike, opušaka, slamki, konzervi, kamenja, morske trave, morskih algi, malih komada drveta.
                  Stroj izravnava pješčanu površinu pomoću odbojnika s plugom. Zatim se pijesak prosijava kroz stotine zubaca od nehrđajućeg čelika s oprugama. Na kraju se nečistoće odvajaju od pijeska i pokretnom trakom prenose u lijevak.
               
               
                  8479 10 00
               
               
                  Razvrstavanje se utvrđuje u skladu s općim pravilima 1 i 6 za tumačenje kombinirane nomenklature i nazivima oznaka KN 8479 i 8479 10 00.
                  S obzirom na to da stroj samo razvrstava ili odvaja smeće od pijeska, a ne sam pijesak, isključeno je razvrstavanje u tarifni broj 8474 kao stroj za sortiranje ili separaciju mineralnih tvari (vidjeti Objašnjenja Harmoniziranog sustava (HSEN) za tarifni broj 8474, prvi stavak, točka (I)).
                  Kao stroj koji se rabi za održavanje (čišćenje) plaža, smatra se strojem za javne radove, građevinarstvo ili slično (vidjeti također Objašnjenja Harmoniziranog sustava (HSEN) za tarifni broj 8479, skupinu (II), podskupinu (A), peti stavak). Stroj se stoga razvrstava u oznaku KN 8479 10 00 kao stroj za javne radove, građevinarstvo ili slično.